Experții americani au dezvăluit planul B al lui Putin: Obiectivul din Ucraina a fost schimbat
Dacă, la începutul invaziei din Ucraina, Rusia dorea să subjuge țara vecină și să instaleze un regim marionetă la Kiev sub patronajul său, iată că acum experții americani au identificat noul plan B al lui Putin. Liderul de la Kremlin a stabilit în prezent ca țintă pentru armata sa cucerirea ”fără limite” a cât mai mult teritoriu din Ucraina, s-a afirmat într-un nou raport al Institutului pentru Studierea Războiului (ISW), un think tank de la Washington, Statele Unite.